text: Valgkamp mellem burgere og pommes frites
  10 juni 2015 kl. 14.11
  Hver en stemme gælder og derfor bliver McDonalds også brugt som kampplads.
  Fordi valget denne gang er placeret lige midt i eksamenstiden, så er det svært for kandidaterne at komme ud til de unge vælgere, der har travlt med at forberede sig til prøverne i tysk og matematik
  Derfor forsøger politikerne i stedet, at få de unge i tale på de steder hvor de hænger ud.
  Christian Rabjerg Madsen fra Socialdemokraterne og Eva Kjer Hansen fra Venstre inviterede i dag de unge på gratis is og kaffe på McDonalds i Kolding. Til gengæld for de gratis glæder fik de to lokale politikere så mulighed for at få deres budskaber ud til de unge.
  -Det er helt afgørende, at de unge får mulighed for at stille spørgsmål. Jeg håber de har tid til en politisk pause mellem bøgerne, siger Eva Kjer Hansen.
  